ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1362/97 υποβολή: Joaquνn Sisσ Cruellas (PPE) προς την Επιτροπή (21 Απριλίου 1997)

Θέμα: Σχολική βία

Πρόσφατα, η ολλανδική προεδρία διοργάνωσε, σε συνεργασία με την Επιτροπή, την πρώτη κοινοτική διάσκεψη για τη σχολική βία, με τίτλο «περισσότερη ασφάλεια στα σχολεία». Έλαβαν μέρος σε αυτήν 50 περίπου ειδικοί, αξιωματούχοι των κρατών μελών της ΕΕ (με εξαίρεση το Λουξεμβούργο) και της Επιτροπής, καθώς και εκπρόσωποι διαφόρων ευρωπαϊκών οργανώσεων.

Ποιά είναι τα σημαντικότερα συμπεράσματα στα οποία κατέληξε η διάσκεψη αυτή και ποιά μέτρα πρόκειται να ληφθούν σε κοινοτικό επίπεδο για την αντιμετώπιση της σχολικής βίας;

Απάντηση της κας Cresson εξ ονόματος της Επιτροπής (20 Μαϊου 1997)

Η διάσκεψη μας έδωσε τη δυνατότητα να γνωρίσουμε τα κοινά θέματα που ενδιαφέρουν όλα τα κράτη μέλη, καθώς και τους τρόπους δράσης που μπορούν να προταθούν για την ευρωπαϊκή συνεργασία στον τομέα της εκπαίδευσης. Όπως αναφέρει η τελική έκθεση της διάσκεψης, τα συμπεράσματα επικεντρώνονται στα εξής θέματα:

1. Είναι απαραίτητη η διάρθρωση και η εμβάθυνση της συλλογής, της ανταλλαγής και της διάδοσης πληροφοριών σχετικά με τις πολιτικές που εφαρμόζονται, τις πρακτικές που ακολουθούνται στα εκπαιδευτικά συστήματα και τις έρευνες που διεξάγονται στα κράτη μέλη 7

2. Είναι σκόπιμο να αναληφθεί μια σειρά διακρατικών δοκιμαστικών πρωτοβουλιών με αφετηρία τις ήδη υπάρχουσες ενέργειες σε εθνικό επίπεδο, και με τη συμμετοχή διαφόρων συντελεστών της εκπαίδευσης - εκπαιδευτικών, διευθυντών ιδρυμάτων, μαθητών, γονέων. Οι πρωτοβουλίες αυτές θα αφορούν ενέργειες αντιμετώπισης και πρόληψης για θέματα όπως π.χ. η μείωση και η πρόληψη της βίας στα σχολεία, η ανάπτυξη του κατάλληλου εννοιολογικού πλαισίου, η δρομολόγηση συγκεκριμένων ενεργειών στα σχολεία και η προώθηση πολυτομεακών προσεγγίσεων 7

3. Μια ομάδα εμπειρογνωμόνων μπορεί να συνεισφέρει στην εφαρμογή αυτών των διακρατικών δοκιμαστικών πρωτοβουλιών και στον καθορισμό ενός πλαισίου για τις πρωτοβουλίες που εφαρμόζουν τα κράτη μέλη με υποστήριξη της Επιτροπής 7

4. Οι υφιστάμενες δραστηριότητες στον τομέα της προώθησης της ασφάλειας στα σχολεία πρέπει να αναπτυχθούν και να αυξηθούν, θα μπορούσαν δε να λάβουν υποστήριξη από ευρωπαϊκά προγράμματα όπως π.χ. το Socrates.

Μετά την ολοκλήρωση των εργασιών της διάσκεψης, τα συμπεράσματα για την ασφάλεια στα σχολεία θα υποβληθούν προς έγκριση κατά τη συνεδρίαση του Συμβουλίου της 26ης Ιουνίου 1997.

Επίσης, ύστερα από αίτημα της Επιτροπής, συγκροτήθηκε ομάδα εργασίας ad hoc που αποτελείται από εκπροσώπους των κρατών μελών και ενώσεων γονέων, εκπαιδευτικών και μαθητών. Η ενλόγω ομάδα θα επικουρεί την Επιτροπή και τα κράτη μέλη στην εφαρμογή διακρατικών δοκιμαστικών πρωτοβουλιών στον τομέα της καταπολέμησης της βίας στα σχολεία, και στην ανταλλαγή πληροφοριών και εμπειριών. Οι πρωτοβουλίες αυτές θα υποστηριχθούν στο πλαίσιο των γενικών ενεργειών συνεργασίας στον τομέα της εκπαίδευσης (γραμμή του προϋπολογισμού Β3-1000), και αναμένεται να ξεκινήσουν στη διάρκεια του 1997.
ΓΡΑΠΤΗ ΕΡΩΤΗΣΗ αρ θ. 550/97 του Ulf HOLM προς το Συμβούλ ο. Άρνηση της Σουηδίας να συμμετάσχει στην ΟΝΕ



Επίσημη Εφημερίδα αριθ. C 319 της 18/10/1997 σ. 0111



ΓΡΑΠΤΗ ΕΡΩΤΗΣΗ E-0550/97 υποβολή: Ulf Holm (V) προς το Συμβούλιο (24 Φεβρουαρίου 1997) Θέμα: Άρνηση της Σουηδίας να συμμετάσχει στην ΟΝΕ Τί προτίθεται να κάνει το Συμβούλιο εάν το σουηδικό κοινοβούλιο αποφασίσει ότι η Σουηδία δεν θα συμμετάσχει στην ΟΝΕ; Απάντηση (16 Μαΐου 1997) Παραπέμπουμε τον Αξιότιμο κ. Βουλευτή στην απάντηση που έδωσε ο Πρόεδρος του Συμβουλίου στη γραπτή ερώτηση Η-141/97 του κ. Sjφstedt στις 12 Μαρτίου 1997.
ΓΡΑΠΤΗ ΕΡΩΤΗΣΗ E-0392/97 υποβολή: Bernd Lange (PSE) προς την Επιτροπή (13 Φεβρουαρίου 1997)

Θέμα: Εγκατάσταση κομμωτών στην Ομοσπονδιακή Δημοκρατία της Γερμανίας

Στην Ομοσπονδιακή Δημοκρατία της Γερμανίας τα προσόντα ειδικότητας ως προϋπόθεση για την εγκατάσταση κομμωτών που επιθυμούν να ασκήσουν ανεξάρτητη δραστηριότητα καθορίζονται από τη νομοθεσία περί βιοτεχνών και επιτηδευματιών. Δεν επαρκεί η επιτυχής περάτωση μιας κατάρτισης.

1. Θεωρεί η Επιτροπή ότι η ρύθμιση αυτή συνιστά περιορισμό της ελευθερίας εγκατάστασης;

2. Εάν η Επιτροπή θεωρεί την ρύθμιση αυτή ως περιορισμό της ελευθερίας εγκατάστασης στην εσωτερική αγορά, ποιά είναι τα μέτρα που προτίθεται να λάβει προκειμένου να αρθεί ο εν λόγω περιορισμός;

Απάντηση του κ. Μ. Monti εξ ονόματος της Επιτροπής (4 Απριλίου 1997)

Κάθε κράτος μέλος είναι αρμόδιο για τις ρυθμίσεις όσον αφορά τα επαγγέλματα ιδίως όσον αφορά την πρόσβαση σε αυτά και την άσκησή τους. Κατά συνέπεια, για τον προσδιορισμό του τύπου εκπαίδευσης για κάποιο επάγγελμα και των όρων πρόσβασης σε αυτό, καθώς και του επαγγελματικού καθεστώτος αρμόδια είναι τα κράτη μέλη.

Ωστόσο, προκειμένου να διευκολυνθεί η ελεύθερη κυκλοφορία των επαγγελματιών που δεν ανταποκρίνονται στις απαιτήσεις προσόντων που θεσπίζει το εκάστοτε κράτος μέλος υποδοχής, η κοινοτική νομοθεσία επιβάλλει στο κράτος μέλος υποδοχής ορισμένες υποχρεώσεις έναντι των μεταναστών.

Όσον αφορά το επάγγελμα του κομμωτή, η οδηγία 82/489/EOK του Συμβουλίου της 19ης Ιουλίου 1982 για τα μέτρα που προορίζονται να διευκολύνουν την πραγματική άσκηση του δικαιώματος εγκαταστάσεως και της ελεύθερης παροχής υπηρεσιών των κομμωτών ((ΕΕ αριθ. L 218 της 27.7.1982 )), προβλέπει ότι όταν σε κάποιο κράτος μέλος η πρόσβαση στο επάγγελμα του κομμωτή ή η άσκησή του εξαρτάται από την κατοχή γενικών, εμπορικών ή επαγγελματικών γνώσεων και ικανοτήτων, το υπόψη κράτος μέλος αναγνωρίζει ως επαρκή απόδειξη των εν λόγω γνώσεων και ικανοτήτων την πραγματική και νόμιμη άσκηση της δραστηριότητας αυτής υπό την ιδιότητα ελεύθερου επαγγελματία ή διευθυντή επιχείρήσεως, σε άλλο κράτος μέλος τουλάχιστον επί μία τριετία.

Σύμφωναμε τα όσα γνωρίζει η Επιτροπή,η Γερμανία έχει ενσωματώσει ορθά την εν λόγω οδηγία στη νομοθεσία της. Η Επιτροπή ωστόσο είναι πρόθυμη να αναλύσει τα συμπληρωματικά στοιχεία που έχει στη διάθεσή του το αξιότιμο μέλος από τα οποία ενδέχεται να αποδειχθεί ότι υπάρχει πρόβλημα κοινοτικού δικαίου.
ΓΡΑΠΤΗ ΕΡΩΤΗΣΗ E-0522/97 υποβολή: Anita Pollack (PSE) προς την Επιτροπή (20 Φεβρουαρίου 1997)

Θέμα: Είδη διατροφής με γενετικώς τροποποιημένους οργανισμούς

Πόσο σύντομα σχεδιάζει η Επιτροπή να προβεί στην αναθεώρηση της οδηγίας 90/220/ΕΟΚ ((ΕΕ L 117 της 8.5.1990, σελ. 15. )) με θέμα τη σκόπιμη ελευθέρωση γενετικώς τροποποιημένων οργανισμών στο περιβάλλον, αναθεώρηση η οποία επείγει;

Απάντηση της κ. Bjerregaard εξ ονόματος της Επιτροπής (8 Απριλίου 1997)

Η Επιτροπή προτίθεται να εκπονήσει το 1997, κατά προτίμηση πριν από τις θερινές διακοπές, πρόταση για τροποποίηση της οδηγίας 90/220/ΕΟΚ σχετικά με την σκόπιμη ελευθέρωση γενετικώς τροποποιημένων οργανισμών στο περιβάλλον, λαμβάνοντας υπόψη τα συμπεράσματα της έκθεσης σχετικά με την αναθεώρηση της οδηγίας 90/220/ΕΟΚ στο πλαίσιο της ανακοίνωσης της Επιτροπής σχετικά με την βιοτεχνολογία ((COM(96) 630 τελικό )).
ΓΡΑΠΤΗ ΕΡΩΤΗΣΗ E-0982/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στην Ολλανδία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Ολλανδία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0275/97 υποβολή: Daniel Varela Suanzes-Carpegna (PPE) προς την Επιτροπή (13 Φεβρουαρίου 1997)

Θέμα: Συμφωνίες με τρίτες χώρες μεταξύ των οποίων συγκαταλέγονται και οι κονσέρβες αλιευμάτων

Τη στιγμή αυτή η ΕΕ διαπραγματεύεται ή επαναδιαπραγματεύεται με τρίτες χώρες μια σειρά συμφωνιών στις οποίες συγκαταλέγονται και οι κονσέρβες αλιευμάτων.

Είναι σε θέση η Επιτροπή να δώσει συγκεκριμένες πληροφορίες όσον αφορά τη φάση στην οποία ευρίσκονται οι διαπραγματεύσεις αυτές με κάθε μία από τις ενδιαφερόμενες χώρες;

Απάντηση της κ. Bonino εξ ονόματος της Επιτροπής (2 Απριλίου 1997)

Μέχρι σήμερα μόνο η συμφωνία σύνδεσης με το Μαρόκο προβλέπει διατάξεις για τις κονσέρβες των ψαριών. Εξάλλου, αυτόνομα, στο πλαίσιο του προγράμματος των γενικευμένων δασμολογικών προτιμήσεων η Κοινότητα χορηγεί στις υπό ανάπτυξη χώρες (συμπεριλαμβανομένου του Μαρόκου) προτιμησιακές μειώσεις του τελωνειακού δασμού επί ενός αριθμού παρασκευασμάτων και κονσερβών ψαριών. Οι ισχύουσες συμφωνίες δεν αποτελούν αυτή τη στιγμή αντικείμενο επαναδιαπραγμάτευσης.

Ανιχνευτικές συζητήσεις πραγματοποιούνται αυτή τη στιμή με ορισμένες χώρες της Κεντρικής και Ανατολικής Ευρώπης, στο πλαίσιο των ευρωπαϊκών συμφωνιών. Τα ενδεχόμενα αποτελέσματα μπορεί να περιλαμβάνουν περιορισμό των ποσοτήτων των κονσερβών ψαριών.
ΓΡΑΠΤΗ ΕΡΩΤΗΣΗ E-0611/97 υποβολή: Marνa Estevan Bolea (PPE) προς την Επιτροπή (27 Φεβρουαρίου 1997)

Θέμα: Πρόγραμμα Auto Oil

Οι απαιτήσεις που προβλέπονται από το πρόγραμμα Auto Oil σε ό,τι αφορά τα οχήματα που κατασκευάζονται στην Ευρωπαϊκή Ένωση θα ισχύσουν επίσης και στην περίπτωση των εισαγομένων στην ΕΕ οχημάτων από τρίτες χώρες, ιδίως όπως η Κορέα και η Ιαπωνία;

Απάντηση του κ. Bangemann εξ ονόματος της Επιτροπής (9 Απριλίου 1997)

Η Επιτροπή διατύπωσε τις απαιτήσεις σχετικά με τα μηχανοκίνητα οχήματα ώστε να λαμβάνονται υπόψη τα αποτελέσματα του προγράμματος Αuto/Οil. Οι απαιτήσεις αυτές έχουν θεσπισθεί με τροποποίηση ((Εγγραφο COM(97) 77. )) της οδηγίας 70/220/ΕΟΚ, σχετικά με τα μέτρα που πρέπει να ληφθούν κατά της ρυπάνσεως του αέρα από τα αέρια που προέρχονται από τα μηχανοκίνητα οχήματα ((ΕΕ 76 της 6.4.1970. )), η οποία υποβλήθηκε στο Κοινοβούλιο και το Συμβούλιο.

Η οδηγία αυτή αφορά όλα τα νέα οχήματα που προορίζονται να τεθούν σε κυκλοφορία στην επικράτεια της Κοινότητας, ανεξαρτήτως από την προέλευσή τους
ΓΡΑΠΤΗ ΕΡΩΤΗΣΗ E-0618/97 υποβολή: Νικήτας Κακλαμάνης (UPE) προς την Επιτροπή (4 Μαρτίου 1997)

Θέμα: Διάβαση του Brenner

Συνεχείς είναι οι διαμαρτυρίες από τους επαγγελματίες των οδικών μεταφορών 7 ότι οι ενέργειες των Αυστριακών αρχών τους δυσκολεύουν στην επιτέλεση της εργασίας τους. Πιο συγκεκριμένα, εκατοντάδες πρόστιμα επιβάλλονται ημερησίως, καθώς το ανώτατο όριο μικτού βάρους στην Αυστρία παραμένει στους 38 τόνους, ενώ στα περισσότερα ευρωπαϊκά κράτη είναι 40 τόνοι ή υψηλότερο.

Ο μη εναρμονισμός της Αυστρίας με τα υπόλοιπα ευρωπαϊκά κράτη ως προς το όριο αυτό, καθώς και το γεγονός ότι φορτηγό του οποίου έχει αλλαχθεί ο κινητήρας και έχει τοποθετηθεί νέος αντιρρυπαντικής τεχνολογίας, καμίας ευνοϊκότερης μεταχείρισης δεν τυχγάνει αναφορικά με το σύστημα Ecopoints, έχουν ως αποτέλεσμα την αδυναμία των μεταφορέων να εκτελέσουν μεταφορές μέσω του Brenner. Να σημειωθεί ότι αυτά τα προβλήματα είναι ακόμη πιο έντονα για χώρες όπως η Ελλάδα, όπου η πλειοψηφία των φορτηγών της είναι προχωρημένης ηλικίας, με αποτέλεσμα να δικαιούνται λιγοτέρων διελεύσεων και να πληρώνουν πρόσθετα τέλη.

Θα ήθελα να πληροφορηθώ από την Επιτροπή σε ποιές ενέργειες έχει προβεί ώστε να ευθυγραμμισθούν οι αυστριακές αρχές με τα ισχύοντα στις υπόλοιπες χώρες της Ε.Ε., και να σταματήσει αυτή η βιομηχανία προστίμων για τα άνω των 38 τόνων φορτηγά που, μόνο το 1990, απέδωσε 33.000.000 αυστριακά σελίνια για τα ταμεία αυτής της χώρας.

Απάντηση του κ. Kinnock εξ ονόματος της Επιτροπής (10 Απριλίου 1997)

Κατά την προσχώρησή της στην Κοινότητα, η Αυστρία συμφώνησε να επιτρέπει τα εμπορικά οχήματα 38 τόνων συν ανοχή 5% που είναι ταξινομημένα στην Κοινότητα χωρίς πρόστιμο. Η υποχρέωση αυτή αναφέρεται στην κοινή δήλωση αριθ. 19 της συνθήκης προσχώρησης ((ΕΕ C 241, 29.8.1994. )). Ετσι, από την 1η Ιανουαρίου 1995 τα φορτηγά που είναι ταξινομημένα στην Ελλάδα και έχουν βάρος έως 40 τόνους μπορούν να διέρχονται από την Αυστρία.

Επιπλέον, δεν υπάρχει διακριτική μεταχείριση με το καθεστώς οικοσημείων για τα φορτηγά που έχουν νέο κινητήρα. Εννοείται ότι ο νέος κινητήρας κάθε φορτηγού έχει περιβαλλοντική απόδοση, με βάση την οποία καθορίζεται ο αναγκαίος αριθμός οικοσημείων ανά διαμετακόμιση.

Ωστόσο, εάν το Αξιότιμο Μέλος του Ευρωπαϊκού Κοινοβουλίου διαθέτει συγκεκριμένα αποδεικτικά στοιχεία σύμφωνα με τα οποία έχει επιβληθεί πρόστιμο σε φορτηγά έως 40 τόνων, καλείται να διαβιβάσει τα εν λόγω στοιχεία στην Επιτροπή.
ΓΡΑΠΤΗ ΕΡΩΤΗΣΗ E-0409/97 υποβολή: Manuel Medina Ortega (PSE) προς την Επιτροπή (13 Φεβρουαρίου 1997)

Θέμα: Προγραμμα URBAN

Ποιό θα είναι το πλαίσιο εφαρμογής του προγράμματος URBAN στις Κανάριες Νήσους;

Απάντηση της κας Wulf-Mathies εξ ονόματος της Επιτροπής (3 Απριλίου 1997)

Η εφαρμογή της κοινοτικής πρωτοβουλίας URBAN στις Καναρίους Νήσους πραγματοποιήθηκε, σύμφωνα με την ανακοίνωση της Επιτροπής ((ΕΕ αριθ. C 180 της 01.07.1994 )), στο πλαίσιο της κοινοτικής προτωβουλίας REGIS. Οι πόλεις που έχουν ληφθεί υπόψη είναι οι πόλεις Las Palmas de Gran Canaria (συνοικία της La Isleta) και η Santa Cruz της Τενερίφης (ιστορικό κέντρο).

Όσον αφορά την επέκταση της κοινοτικής πρωτοβουλίας URBAN, σε συνέχεια της ανακοίνωσης της Επιτροπής ((ΕΕ αριθ. C 200 της 10.07.1996 )), οι ισπανικές αρχές υπέβαλαν στην Επιτροπή στις 10 Ιανουαρίου 1997 πρόταση για πρόγραμμα που αυτή τη στιγμή βρίσκεται στο στάδιο της εκτέλεσης. Η σχετική απόφαση θα ληφθεί την άνοιξη.
ΓΡΑΠΤΗ ΕΡΩΤΗΣΗ E-0582/97 υποβολή: Αλέξανδρος Αλαβάνος (GUE/NGL) προς την Επιτροπή (25 Φεβρουαρίου 1997)

Θέμα: Προβλήματα στις αγορές ιατροτεχνολογικών συσκευών στην Ελλάδα

Από μελέτη του Υπουργείου Υγείας, για τα οικονομικά του Εθνικού Συστήματος Υγείας που είδε το φώς της δημοσιότητας (ΒΗΜΑ 26/1 και 2/2/97) προκύπτει με συγκεκριμένα στοιχεία ότι οι τιμές στις οποίες αγοράζουν τα ελληνικά νοσοκομεία ιατροτεχνολογικές συσκευές και αναλώσιμα, είναι τρεις έως πέντε φορές μεγαλύτερες, κατά μέσο όρο, από τις τιμές που αγοράζουν τα νοσοκομεία της Αγγλίας.

Αυτές οι «υπερτιμολογήσεις» έχουν σαν αποτέλεσμα την διαρροή τεράστιων κονδυλίων από το Σύστημα Υγείας, διεύρυνση των ελλειμμάτων κλπ.

Δεδομένου ότι υπάρχουν καταγγελίες για ανορθόδοξες πρακτικές στην προμήθεια αυτού του υλικού και ότι εν πάση περιπτώσει τέτοιες διαφορές τιμών αποτελούν από μόνες τους πειστήριο ότι δεν λειτουργεί ο ανταγωνισμός στην προμήθεια αυτού του υλικού, ερωτάται η Επιτροπή:

1. Εάν έχει γνώση αυτού του προβλήματος και εάν προτίθεται να εξετάσει το πρόβλημα;

2. Τι άμεσα μέτρα προτίθεται να λάβει προκειμένου να ομαλοποιηθεί η αγορά;

Απάντηση του κ. Bangemann εξ ονόματος της Επιτροπής (15 Απριλίου 1997)

Η Επιτροπή δεν γνωρίζει το πρόβλημα που αναφέρει το Αξιότιμο Μέλος του Ευρωπαϊκού Κοινοβουλίου.

Ο καθορισμός των τιμών των ιατρικών εξοπλισμών δεν αποτελεί το αντικείμενο ειδικής ρύθμισης σε κοινοτική κλίμακα. Η Επιτροπή είναι πρόθυμη να εξετάσει κάθε σχετική πληροφορία που θα της διαβιβασθεί στο πλαίσιο των κανόνων ανταγωνισμού.

Επίσης, η Επιτροπή εφιστά την προσοχή του Αξιότιμου Μέλους στις οδηγίες που διέπουν τις δημόσιες συμβάσεις. Η ορθή εφαρμογή των οδηγιών αυτών από τις αρχές δημοπράττησης εξασφαλίζουν την απαραίτητη διαφάνεια όσον αφορά τις τιμές των εξοπλισμών, καθώς επίσης ότι θα συναφθεί σύμβαση για την προσφορά που παρουσιάζει τον καλλίτερο λόγο ποιότητας/τιμής.
ΓΡΑΠΤΗ ΕΡΩΤΗΣΗ E-0134/97 υποβολή: Abdelkader Mohamed Ali (GUE/NGL) προς την Επιτροπή (3 Φεβρουαρίου 1997)

Θέμα: Ρατσισμός και ξενοφοβία σε πανεπιστημιακές εκδόσεις

Η πολεμική που προκάλεσε η έκδοση βιβλίου καθηγητή της ψυχολογίας του Πανεπιστημίου Complutense της Μαδρίτης, στο οποίο διατυπώνονται απόψεις ρατσισμού, σεξισμού και ξενοφοβίας, είχε ως αποτέλεσμα να τεθεί υπό συζήτηση το θέμα της ακαδημαϊκής ελευθερίας και του σεβασμού των θεμελιωδών δικαιωμάτων του ανθρώπου.

Εκτιμώντας ότι η ακαδημαϊκή ελευθερία δεν πρέπει να συνεπάγεται παραβίαση των θεμελιωδών αυτών δικαιωμάτων και ότι αντιθέτως το κύρος του ακαδημαϊκού κόσμου πρέπει να συμβάλλει στην προάσπισή τους, δεν νομίζει η Επιτροπή ότι θα ήταν αναγκαία η καθιέρωση ενός κώδικα δεοντολογίας, του οποίου η τήρηση θα ήταν υποχρεωτική εκ μέρους των διδασκόντων, ώστε να αποφευχθεί η επανάληψη παρομοίων περιστατικών στο μέλλον;

Σε ποιά μέτρα σκέπτεται η Επιτροπή να προβεί ώστε να καταστεί συμβατό το δικαίωμα της ακαδημαϊκής ελευθερίας με εκείνο του σεβασμού των ανθρωπίνων δικαιωμάτων;

Λαμβάνοντας υπόψη ότι το 1997 έχει κηρυχθεί ως Ευρωπαϊκό Έτος κατά του Ρατσισμού και της Ξενοφοβίας καθώς και το γεγονός ότι εκφράζονται όλο και πιο συχνά αυτού του είδους οι απόψεις, ποια μέτρα θα ζητήσει η Επιτροπή να εφαρμοστούν από τα κράτη μέλη ώστε να διασφαλισθεί ο σεβασμός έναντι όλων των κοινωνικών ομάδων και να ενθαρρυνθεί η προώθηση συνθηκών κοινωνικής ισότητας και αλληλεγγύης;

Απάντηση του κ. Flynn εξ ονόματος της Επιτροπής (25 Μαρτίου 1997)

Η Επιτροπή γνωρίζει τη συζήτηση που ακολούθησε την έκδοση του εν λόγω βιβλίου και καταδικάζει έντονα την υποκίνηση σε φυλετικό μίσος, ιδίως όταν ένα τέτοιο μήνυμα προέρχεται από προσωπικότητες κύρους. Εντούτοις, η δράση κατά τέτοιων περιστατικών αποτελεί αρμοδιότητα των κρατών μελών.

Το Ευρωπαϊκό Έτος κατά του Ρατσισμού 1997 στοχεύει στην ευαισθητοποίηση και τη διάδοση ορθής πρακτικής και πληροφόρησης σχετικά με τον αγώνα κατά του ρατσισμού, της ξενοφοβίας και του αντισημιτισμού. Η Επιτροπή προσπαθεί να το πράξει σε στενή συνεργασία με τα κράτη μέλη και άλλους βασικούς παράγοντες της κοινωνίας. Τα σχολεία, τα πανεπιστήμια και οι νέοι, ως εκ τούτου, μπορούν να διαδραματίσουν σημαντικό ρόλο συμμετέχοντας στο έτος αυτό.
ΓΡΑΠΤΗ ΕΡΩΤΗΣΗ P-1012/97 υποβολή: Carmen Dνez de Rivera Icaza (PSE) προς την Επιτροπή (12 Μαρτίου 1997)

Θέμα: Αναπαραγωγή ζώων με τη μέθοδο του κλωνισμού

Έχοντας υπόψη την ανησυχία που είχαν δημιουργήσει οι πρόσφατες περιπτώσεις αναπαραγωγής ζώων με τη μέθοδο του κλωνισμού, μπορεί η Επιτροπή να μας πληροφορήσει:

α) για τις επιστημονικές και δεοντολογικές μελέτες που, ενδεχομένως, εκπονούνται προκειμένου να αποφευχθούν αντιδράσεις μη ανταποκρινόμενες στην πραγματικότητα, και,

β) εάν έχει καθοριστεί κάποιο είδος συνεργασίας για το θέμα αυτό με τις Ηνωμένες Πολιτείες και την Ιαπωνία;

Απάντηση της Κας Cresson εξ ονόματος της Επιτροπής (14 Απριλίου 1997)

Μετά τις τελευταίες εξελίξεις σε σχέση με τα πειράματα κλωνισμού στη Σκωτία, η Επιτροπή αντέδρασε αμέσως και συγκάλεσε πάραυτα την ομάδα συμβούλων σε θέματα δεοντολογίας της βιοτεχνολογίας. Πρόκειται για μια ομάδα από ανεξάρτητες προσωπικότητες, την οποία συγκρότησε η Επιτροπή για να της παρέχουν συμβουλές για τις δραστηριότητες που αναλαμβάνει στο συγκεκριμένο τομέα. Η εν λόγω ομάδα αναμένεται να γνωμοδοτήσει εντός του Μαΐου, ενώ απόφάσισε επίσης να διοργανώσει συζήτηση στρογγυλής τραπέζης για το θέμα αυτό, στην οποία θα προσκληθούν μέλη του Κοινοβουλίου, ερευνητές ανωτέρου επιπέδου και οι ομάδες ενδιαφερομένων.

Το Αξιότιμο Μέλος του Κοινοβουλίου παρακαλείται να ανατρέξει επίσης στη δήλωση του αρμόδιου για την επιστήμη, την έρευνα και την ανάπτυξη Μέλους της Επιτροπής στη σύνοδο της ολομελείας του Κοινοβουλίου.

Δεν υπάρχει συνεργασία με τις Ηνωμένες Πολιτείες ή την Ιαπωνία στο συγκεκριμένο θέμα.
ΓΡΑΠΤΗ ΕΡΩΤΗΣΗ P-1651/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Εφαρμογή του κανονισμού (ΕΚ) 258/97 σχετικά με τα νέα τρόφιμα

Ο κανονισμός (ΕΚ) 258/97 σχετικά με τα νέα τρόφιμα ((ΕΕ L 43 της 14.2.1997, σελ. 1. )) θα τεθεί σε ισχύ στις 15 Μαΐου 1997 και τα κράτη μέλη θα πρέπει, πριν από την ημερομηνία αυτή, να γνωρίζουν πώς πρόκειται να ερμηνευθεί. Πολλά ζητήματα που αφορούν την εφαρμογή του δεν έχουν επιλυθεί και η Επιτροπή δεν έχει δημοσιεύσει κατευθυντήριες γραμμές για την αντιμετώπιση των δυσκολότερων ζητημάτων που σχετίζονται με το πεδίο εφαρμογής και την επισήμανση.

1. Γιατί η Επιτροπή δεν δημοσίευσε κατευθυντήριες γραμμές σχετικά με τα άρθρα 1 (ισχύς), 2 (πεδίο εφαρμογής) και 8 (επισήμανση), παρά τα μεγάλα περιθώρια για αποκλίνουσες ερμηνείες;

2. Ο γενετικά τροποποιημένος αραβόσιτος και η γενετικά τροποποιημένη σόγια, των οποίων έχει ήδη επιτραπεί η διάθεση στην αγορά, θα επισημανθούν άραγε τώρα βάσει της οδηγίας 79/112 για την επισήμανση των τροφίμων ((ΕΕ L 33 της 8.2.1979, σελ. 1. )), και στην περίπτωση αυτή ποια λεπτομερή κριτήρια θα εφαρμοσθούν;

3. Μπορεί η Επιτροπή να επιβεβαιώσει ότι, βάσει του άρθρου 8 του εν λόγω κανονισμού, τα τέσσερα κριτήρια επισήμανσης που απαριθμούνται στην παράγραφο 1 (α) έως (δ) θα εφαρμόζονται μεμονωμένα και το ένα ανεξάρτητα από τα άλλα, ώστε το τρόφιμο να επισημαίνεται αν πληρούνται οι προϋποθέσεις όλων αυτών των υποπαραγράφων;

4. Τι μέτρα προβλέπονται προκειμένου να απαγορευθεί η χρήση νέων συστατικών και προϊόντων στις παιδικές τροφές, όπως συνιστά η Επιστημονική Επιτροπή Τροφίμων;

5. Θα αναφέρεται στις αιτήσεις για προϊόντα και στις ετικέτες η μοριακή δομή και η χρήση ενζύμων που καταστρέφουν το DNA στα νέα τρόφιμα;

6. Τα προϊόντα ή συστατικά που παράγονται με τη χρήση γονιδιακής τεχνολογίας ή εμπεριέχουν γενετικά τροποποιημένο οργανισμό θα εξακολουθήσουν άραγε να κατατάσσονται στα «νέα» αν ένα κατ' ουσίαν ισοδύναμο προϊόν ή συστατικό έχει εγκριθεί προηγουμένως βάσει του κανονισμού (ΕΚ) 258/97;

7. Τα γενετικά τροποποιημένα τρόφιμα και καλλιεργούμενα φυτικά είδη που έχουν ήδη εγκριθεί βάσει της κοινοτικής ή εθνικής νομοθεσίας θα θεωρηθούν άραγε ως προϊόντα που ήδη χρησιμοποιούνται σε σημαντικό βαθμό για ανθρώπινη κατανάλωση εντός της Κοινότητας;

Απάντηση του κ. Bangemann εξ ονόματος της Επιτροπής (30 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.